Miika J. Norvanto

Miika J. Norvanto (s. 21. syyskuuta 1982) on suomalainen kiinteistö-, teknologia- ja elokuva-alan yrittäjä. Hän on syntynyt Ruotsissa ja elänyt suurimman osan elämästään Suomessa. Kansainvälisellä kentällä hän on toiminut aktiivisesti vuodesta 2013 lähtien. Norvanto on toiminut myös vuodesta 2000 lähtien  elokuvatuottajana ja kansainvälisten sekä suomalaisten indie-elokuvien levittäjänä keskittyen kansainvälisiin genre-elokuviin. Katja Oittinen: Indie-elokuva on riippuvainen elokuvateattereiden rohkeudesta. Yle 31.8.2012.

Norvanto on tuottanut useita elokuvia ja ollut päätuottajana mm. Marko Mäkilaakson The Creeps (2025), Jesse Haajan Rendel (2017) ja Rendel: Cycle of Revenge (2024) sekä Joonas Makkosen Bunny the Killer Thing (2015), Jussi-ehdokkuuden saanut Johannes ei kulje Jämsän kautta (2023) sekä Gravediggers (2025) -elokuvissa. 

Kansainvälistä menestystä Norvanto saavutti, kun Suomen ensimmäinen supersankarielokuva Rendel (2017) pääsi levitykseen yli 60 maahan, ja oli elokuvateatterilevityksessä mm. Suomessa, Meksikossa ja Japanissa.  Lisäksi Norvannon tuottama Bunny the Killer Thing (2015) myytiin useaan maahan ja oli Suomen lisäksi elokuvateatterilevityksessä mm. Japanissa.https://www.imdb.com/title/tt3375286/reference/?ref_=fn_t_1#distribution 

Rendelin jatko-osa, Rendel: Cycle of Revenge julkaistiin Euroopan Film Marketissa helmikuussa 2024, minkä jälkeen se julkaistiin mm. Saksassa, Yhdysvalloissa, Espanjassa, Ranskassa ja Suomessa. Suomen julkaisun aikaan marraskuussa 2024 julkaistiin dokumenttielokuva The Untold Secrets of the Rendel Trilogy (2024), jossa Norvanto, Timo Sakari Puustinen ja Pekka Lehtosaari kertovat elokuvan tekemiseen liittyvistä ongelmista sekä Kajawood Studiosin kohtaamista sähkö- ja hulevesiongelmista Sotkamossa.

Norvannon tuottama The Creeps -elokuva sai kansainvälisen ensi-iltansa Belgiassa, BIFFF:issä (Brussels International Fantastic Film Festival) 11.4.2025. Festivaali on perustettu vuonna 1983 ja se on yksi maailman suurimpia kansainvälisiä fantasiaelokuvafestivaaleja.https://filmfreeway.com/BrusselsInternationalFantasticFilmFestival Kansainvälisessä ensi-illassa oli mukana mm. elokuvan yksi päätähdistä Christopher Lambert.

The Creeps valittiin yhdelle maailman arvostetuimman genre-elokuvafestivaalin, Sitges - International Fantastic Film Festival of Catalonia (sitgesin elokuvajuhlat), Midnight X-Treme -sarjan ohjelmistoon.https://sitgesfilmfestival.com/en/noticies/sitges-film-festival-among-3-best-fantastic-film-festivals-world The Creeps -elokuva esitettiin myös latinalaisen amerikan suurimmilla genre-elokuvafestivaaleilla, Fantaspoassa, Brasiliassa, huhtikuussa 2025.  

Norvanto on levittänyt elokuvateattereihin yli 40 elokuvaa, mm. Jussi-ehdokkuuksia saaneet Mika Rätön Samurai Rauni Reposaarelainen (2016), Samppa Batalin Äiti (2019) sekä Timo Peltokankaan Autolla Nepaliin – Unelmien elokuva (2014), joka sai vuoden 2015 Jussi-gaalassa yleisön suosikki -palkinnon eli ns. "Yleisö-Jussin". Toukokuussa 2023 Norvanto ilmoitti lopettavansa independent-elokuvien levittämisen ja keskittyvänsä jatkossa kansainvälisiin tuotantoihin.

Norvanto toimii konsulttina kansainvälisessä yrityskentässä, mm. datakeskusten ja teknologian kehittämisen parissa. Hän toimii mm. konsultointiyritys Kajawood Investments Oy:ssä sekä teknologia- ja kiinteistösijoitusyhtiö Kajawood Oy:ssä. 

 Kajawood-hanke 
Norvanto on lanseerannut "Kajawood – Suomen Hollywood" -käsitettä. Toiminnan strategiana on tuoda elokuvantekijöitä eri puolilta maailmaa Kajawoodin studioille Suomeen.

Norvannon vetämä Kajawood Studios -hanke julkistettiin lokakuussa 2020. Virallisesti Kajawood esiteltiin kansainvälisesti kesällä 2022 Cannesin elokuvajuhlilla. Samalla Kajawood Studios esitteli kansainvälisen muotimoguli Karl Lagerfeldin elämäkertaelokuvahankkeen.

Keväällä 2023 valmistui Kajawood Studiosin ensimmäinen vaihe, Kajawoodin VFX-jälkituotantoyksikkö, johon haettiin kansainvälisesti 200 työntekijää. Syksyllä 2023 uutisoitiin Kajawoodin saamasta kansainvälisestä rahoituksesta sekä Kajawoodin VFX tiloista. Kajawood VFX aloitti operatiivisen toimintansa vuoden 2023 aikana.  

Syksyllä 2024 Norvanto kertoi Kajawood-hankkeen siirtyvän pois Sotkamosta toiselle paikkakunnalle sähkönsaannin riittämättömyyden ja hulevesiongelman vuoksi. Kajawood Studiosin VFX-studiot sijaitsevat vielä Kainuussa.Kajawood Studiosin tuotannoista julkaistiin vuoden 2025 aikana mm. elokuvat The Creeps ja Under the Northern Skies.https://www.imdb.com/title/tt37841906/reference/ 

 Black Lion Pictures Oy 
Black Lion Pictures Oy, elokuvien levitys- ja tuotantoyhtiö, perustettiin vuonna 2012. Yhtiö levitti elokuvateattereihin yli 40 elokuvaa, keskittyen pääasiassa kotimaisiin indie-elokuviin. Black Lion Pictures Oy:n elokuvateattereihin levittämiä elokuvia olivat indie-elokuvien ohella mm. Penélope Cruzin tähdittämä Rakas Äitini (L’immensità) (2023) ja Muumipapan Urotyöt: Erään nuoren Muumin seikkailut (2022). 

Joulukuussa 2024 Norvannon omistama elokuvien levitys- ja tuotantoyhtiö Black Lion Pictures Oy asetettiin konkurssiin. Konkurssia haki Vauraus Suomi Oyj, joka oli sopinut tuotantoyhtiön kanssa miljoonan euron lainasta. Lainasummaa Black Lion Pictures Oy ei saanut käyttöönsä, sillä 65 000 euron avauspalkkion jälkeinen osuus oli siirretty sulkutilille ja pantattu lainan vakuudeksi. Vauraus Suomi Oyj haki Black Lion Pictures Oy:tä konkurssiin lainan korkoihin ja kuluihin liittyen, yhteensä 111 004,30 euroa.  

Black Lion Pictures Oy väitti käräjillä, että lainaan ja rahoituskuvioon liittyisi kiristystä, painostusta sekä törkeä petos. Se vetosi myös muun muassa siihen, ettei se ollut saanut miljoonan euron lainasummaa käyttöönsä lainkaan. Konkurssipäätöksen mukaan Norvanto on tehnyt asiaan liittyen rikosilmoituksen ja pyytänyt poliisia selvittämään, liittyykö rahoituskokonaisuuteen rikollista menettelyä.

 Valikoitu Filmografia 
 Vuosi Elokuva Rooli 2025  The Creeps  Tuottaja  2024  Rendel: Cycle of Revenge  Tuottaja 2004  Gravediggers  Tuottaja 2023  Johannes ei kulje Jämsän kautta  Tuottaja 2020  Aikansa eläneet  Tuottaja 2019  Jouluiloa Ukrainaan  Osatuottaja 2017  Rendel  Tuottaja 2015  Bunny the Killer Thing  Tuottaja 2015  Olipa kerran seminaari  Tuottaja 2013  Knucklebonehead  Tuottaja 2012  Käräjävuorentie  Tuottaja 2011  Isoveli  Tuottaja 2005  Sairasvuoteen saarna  Tuottaja 2001  Barbaarit menneisyydestä  Tuottaja

 Lähteet 

 Aiheesta muualla 


 Black Lion Picturesin verkkosivut
 Barbaarit menneisyydestä -elokuvan kotisivut 

Luokka:Suomalaiset elokuvatuottajat
Luokka:Suomalaiset elokuvaohjaajat
Luokka:Vuonna 1982 syntyneet
Luokka:Elävät henkilöt